НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

**ТРЕЋАИЗМЕНА И ПОЈАШЊЕЊА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ *РАДОВА „СКЛАДИШТЕ ЗА ОТПАД ТЕНТ А“,*

*- У ОТВОРЕНОМ ПОСТУПКУ -*

*ЈАВНА НАБАВКА 3000/1488/2015 (102083/2015)*

(број 105.E.03-01-8840/4-2016 од 19.01.2016. године)

*Обреновац, 19.01.2016. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

***ТРЕЋА ИЗМЕНА И ПОЈАШЊЕЊА***

**КОНКУРСНЕ ДОКУМЕНТАЦИЈЕ**

за јавну набавку радова „Складиште за отпад ТЕНТ А“,

**Питање 1:**

На следећим позицијама Наручилац се у предмеру позива на једнополну шему која није приложена уз конкурсну документацију, па би требало или да је досатви или да омогући увид како би се могла направити спецификација захтеваних електро ормана: F.2., позиција 1, G.2. позиција 1, H.2. позиција 1 и I.2. позиција 1.

У предмеру се, на позицијама на којима се захтева опрема за инсталацију дојаве пожара, Наручилац позива на постојећи систем дојаве пожара ТЕНТ-А, тј. новоуграђене централе морају бити компатибилне са постојећим системом. Међутим, Наручилац није навео који је постојећи систем, па би требало да наведе кроз измену конкурсне документације како би се специфицирао адекватан систем дојаве пожара.

**Одговор 1:**

Понуђач ће приликом обавезне посете објекту Наручиоца бити упознат и добити све тражене информације у вези са једнополном шемом и постојећим системом дојаве пожара ТЕНТ-А.

**Питање 2:**

У обавезним условима за учешће у предметној јавној набавци, а у ставу 4. подстав 2-захтевате да понуђач поседује лиценцу за извођење електроенергетских инсталација високог и средњег напона за термоелектране снаге 10 МV и више I052Е1;

Да ли се за поменути став могу доставити лиценце?

I061Е1 – Извођење електроенергетских инсталација високог и средњег напона електроенергетских водова напона 110 КV и више и

I062Е1 - Извођење електроенергетских инсталација високог и средњег напона трансформаторских станица напона 110 КV и више, које такође покривају извођење радова на енергетским објектима.

**Одговор 2:**

Као доказ да испуњава обавезни услов из става 4. подстав 2, понуђач може доставити лиценцу I061Е1 – Извођење електроенергетских инсталација високог и средњег напона електроенергетских водова напона 110 КV и више и лиценцу I062Е1 - Извођење електроенергетских инсталација високог и средњег напона трансформаторских станица напона 110 КV и више или неку од лиценци за извођење електроенергетских инсталација високог и средњег напона.

*Допуна конкурсне документације*

1.

Став 4., подстав 2 конкурсне документације: „Да понуђач има лиценцу за извођење електроенергетских инсталација високог и средњег напона за термоелектране снаге 10MV и више И052Е1“, *допуњује се речима* „или неку од лиценци за извођење електроенергетских инсталација високог и средњег напона“

*и гласи*: „Да понуђач има лиценцу за извођење електроенергетских инсталација високог и средњег напона за термоелектране снаге 10MV

и више И052Е1 или неку од лиценци за извођење електроенергетских инсталација високог и средњег напона“.

**Питање 3:**

У додатним условима за учешће у предметној јавној набавци, у ставу 9. Кадровски капацитет, тражи се најмање 27 радника III, IV или V SSS, од чега је 10 физичких радника.

Које квалификације се признају за физичке раднике, обзиром да велика већина физичких радника нема III SSS. Молимо за појашњење кавке доказе за њих доставити?

**Одговор 3:**

За физичке раднике није неопходно да поседују III SSS. За ову врсту радне снаге није потребно доставити доказ 1.2. Диплома (уверење) о завршеном степену стручне спреме. Остали докази су обавезни.

2.

Ова допуна и појашњења конкурсне документације објављују се на Порталу УЈН и интернет страници Наручиоца.